Predlog SKLEP SVETA o stališču, ki naj ga sprejme Evropska unija v okviru Sveta ministrov AKP-EU, glede statusa Republike Južni Sudan v zvezi s Sporazumom o partnerstvu med članicami skupine afriških, karibskih in pacifiških držav ter Evropsko skupnostjo in njenimi državami članicami /* COM/2012/0213 final - 2012/0107 (NLE) */





OBRAZLOŽITVENI MEMORANDUM Članice skupine afriških, karibskih in pacifiških držav (v nadaljnjem besedilu: države AKP) na eni strani ter Evropska skupnost in njene države članice na drugi strani so 23. junija 2000 podpisale Sporazum o partnerstvu, v Cotonouju (Benin) (v nadaljnjem besedilu: Sporazum iz Cotonouja). Države AKP ter Evropska skupnost in njene države članice so 25. junija 2005 v Luxembourgu podpisale sporazum o spremembi Sporazuma iz Cotonouja. Spremenjeni Sporazum iz Cotonouja je v skladu s členom 93(3) začel veljati 1. julija 2008, potem ko so Evropska skupnost in njene države članice ter dve tretjini držav AKP ratificirale spremembe. Države AKP in Evropska unija so 22. junija 2010 v Ouagadougouju podpisale Sporazum o drugi spremembi Sporazuma iz Cotonouja, ki se začasno uporablja od 31. oktobra 2010. Južni Sudan je 9. julija 2011 uradno razglasil svojo neodvisnost od Sudana na podlagi referenduma o samoodločbi v okviru celovitega mirovnega sporazuma iz leta 2005. G. Nhial Deng Nhial, minister Republike Južni Sudan za zunanje zadeve in mednarodno sodelovanje je 20. marca 2012 predsedniku Sveta ministrov AKP-EU prek generalnega sekretariata Sveta Evropske unije poslal pismo, s katerim je uradno zaprosil za pristop k Sporazumu iz Cotonouja v skladu z določbami člena 94 Sporazuma. Republika Južni Sudan je zaprosila, da se ji do zaključka postopka pristopa dodeli status opazovalke, ki bi ji omogočal sodelovanje v skupnih institucijah, ustanovljenih s Sporazumom iz Cotonouja. Evropska unija bi morala prošnjama ugoditi in svojo odločitev uradno potrditi na skupnem zasedanju Sveta ministrov AKP-EU, ki bo 14. in 15. junija 2012 v Vanuatuju. Dodeliti bi ji bilo treba tudi status opazovalke, dokler organi Republike Južni Sudan ne deponirajo akta o pristopu, predvidoma najpozneje do 20. novembra 2012, kar pa ne vpliva na pravico Južnega Sudana, da to stori že prej. V skladu s členom 218(10) Pogodbe o delovanju Evropske unije bo o tem obveščen Evropski parlament. Komisija zato predlaga, da Svet sprejme priloženi predlog stališča EU o statusu Republike Južni Sudan v zvezi s spremenjenim Sporazumom iz Cotonouja. 2012/0107 (NLE) Predlog SKLEP SVETA o stališču, ki naj ga sprejme Evropska unija v okviru Sveta ministrov AKP-EU, glede statusa Republike Južni Sudan v zvezi s Sporazumom o partnerstvu med članicami skupine afriških, karibskih in pacifiških držav ter Evropsko skupnostjo in njenimi državami članicami SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 217, v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisan v Cotonouju 23. junija 2000[1], kakor je bil prvič spremenjen v Luxembourgu 25. junija 2005[2] (v nadaljnjem besedilu: Sporazum iz Cotonouja), je začel veljati 1. julija 2008 v skladu s členom 93(3) Sporazuma. Sporazum iz Cotonouja je bil drugič spremenjen 22. junija 2010[3] v Ouagadougouju. Druga sprememba Sporazuma iz Cotonouja se začasno uporablja od 31. oktobra 2010[4]. (2) V členu 94 Sporazuma iz Cotonouja je določeno, da je treba vsako prošnjo za pristop države predložiti Svetu ministrov AKP-EU, ki jo mora odobriti. (3) Republika Južni Sudan je 20. marca 2012 zaprosila za pristop v skladu s členom 94 Sporazuma iz Cotonouja in za status opazovalke, ki bi ji do zaključka postopka pristopa omogočal sodelovanje v skupnih institucijah, ustanovljenih s Sporazumom iz Cotonouja. (4) Evropska unija bi morala potrditi odločitev Sveta ministrov AKP-EU, da odobri pristop Južnega Sudana k Sporazumu in mu dodeli status opazovalke do 20. novembra 2012, Republika Južni Sudan pa bi morala akt o pristopu deponirati najpozneje do navedenega datuma pri sekretariatu Sveta Evropske unije in sekretariatu držav AKP, ki sta depozitarja Sporazuma. (5) Zato je primerno, da EU v odziv na ti prošnji sprejme stališče v okviru Sveta ministrov AKP-ES – SPREJEL NASLEDNJI SKLEP: Edini člen Stališče Evropske unije v okviru Sveta ministrov AKP-EU o prošnjah Republike Južne Sudan za pristop k Sporazumu iz Cotonouja in dodelitev statusa opazovalke za navedeni sporazum, kakor je bil spremenjen v Luxembourgu in Ouagadougouju, je, da se prošnjama ugodi pod pogoji iz osnutka sklepa Sveta ministrov AKP-EU, ki je priložen k temu sklepu. Status opazovalke velja do 20. novembra 2012. Republika Južni Sudan mora akt o pristopu deponirati pri generalnem sekretariatu Sveta Evropske unije in sekretariatu držav AKP najpozneje do navedenega datuma. O formalnih in manjših spremembah osnutka sklepa Sveta ministrov AKP-EU se je mogoče dogovoriti, ne da bi bilo treba spremeniti ta sklep ali njegovo prilogo. V Bruslju, Za Svet Predsednik PRILOGA Osnutek Sklep št. …/…. SVETA MINISTROV AKP-EU z dne…… o statusu Republike Južni Sudan v zvezi s Sporazumom o partnerstvu med članicami skupine afriških, karibskih in pacifiških držav ter Evropsko skupnostjo in njenimi državami članicami SVET MINISTROV AKP-EU JE – ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000[5], kakor je bil prvič spremenjen v Luxembourgu 25. junija 2005[6] in drugič v Ouagadougouju 22. junija 2010[7] (v nadaljnjem besedilu: Sporazum iz Cotonouja), in zlasti člena 94 Sporazuma, ob upoštevanju Sklepa št. 1/2005 Sveta ministrov AKP-EU z dne 8. marca 2005 glede sprejetja poslovnika Sveta ministrov AKP-EU[8], in zlasti člena 8(3) poslovnika: ob upoštevanju naslednjega: (1) Sporazum iz Cotonouja je v skladu s členom 93(3) začel veljati 1. julija 2008. Prvič je bil spremenjen v Luxembourgu 25. junija 2005, drugič pa v Ouagadougouju 22. junija 2010. Druga sprememba se začasno uporablja od 31. oktobra 2010[9]. (2) V členu 94 Sporazuma iz Cotonouja je določeno, da je treba vsako prošnjo za pristop države predložiti Svetu ministrov AKP-EU, ki jo mora odobriti. (3) Republika Južni Sudan je 20. marca 2012 zaprosila za pristop v skladu s členom 94 Sporazuma iz Cotonouja in za status opazovalke, ki bi ji do zaključka postopka pristopa omogočal sodelovanje v skupnih institucijah, ustanovljenih s Sporazumom iz Cotonouja. (4) Status opazovalke bi moral veljati do 20. novembra 2012. Republika Južni Sudan bi morala najpozneje do navedenega datuma akt o pristopu deponirati pri depozitarjih Sporazuma iz Cotonouja, in sicer pri generalnem sekretariatu Sveta Evropske unije in sekretariatu držav AKP – SPREJEL NASLEDNJI SKLEP: Člen 1 Ugoditev prošnjama za pristop in status opazovalke Prošnji Južnega Sudana, da pristopi k Sporazumu o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanemu v Cotonouju (Benin) 23. junija 2000, kakor je bil prvič spremenjen v Luxembourgu 25. junija 2005 in kakor je bil drugič spremenjen v Ouagadouguju 22. junija 2010, se ugodi. Južni Sudan ima status opazovalke do 20. novembra 2012. Akt o pristopu deponira najpozneje do navedenega datuma pri depozitarjih Sporazuma iz Cotonouja, in sicer pri generalnem sekretariatu Sveta Evropske unije in sekretariatu držav AKP. Člen 2 Začetek veljavnosti Ta sklep začne veljati na dan po sprejetju. V …, Za Svet ministrov AKP-EU Predsednik [1] UL L 317, 15.12.2000, str. 3. [2] Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (UL L 209, 11.8.2005, str. 27). [3] Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000, kakor je bil prvič spremenjen v Luxembourgu 25. junija 2005 (UL L 287, 4.11.2010, str. 3). [4] Sklep št. 2/2010 Sveta ministrov AKP-EU z dne 21. junija 2010 (UL L 287, 4.11.2010, str. 68). [5] UL L 317, 15.12.2000, str. 3. [6] Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (UL L 209, 11.8.2005, str. 27). [7] Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000, kakor je bil prvič spremenjen v Luxembourgu 25. junija 2005 (UL L 287, 4.11.2010, str. 3). [8] UL L 95, 14.4.2005, str. 44. [9] Sklep št. 2/2010 Sveta ministrov AKP-EU z dne 21. junija 2010 (UL L 287, 4.11.2010, str. 68).